google/wiki40b huggingface dataset:
वीडियो क्लिप

वीडियो क्लिप (अंग्रेज़ी: Video clip) बहुत छोटे अवधि के वीडियो को कहते हैं, जो अक्सर किसी बड़े वीडियो का भाग होता है। इस शब्द का उपयोग आमतौर पर ऐसे छोटे वीडियो के लिए किया जाता है, जो परंपरागत टेलीविजन कार्यक्रमों के अवधि से कम होती है। वीडियो क्लिप के मामले में विज्ञापन बाजार सबसे ज्यादा आगे है।
इस तरह के छोटे छोटे वीडियो क्लिप के माध्यम से आसानी से किसी उत्पाद का प्रचार किया जा सकता है और इसे कई माध्यमों से लोगों तक ले जाया भी जा सकता है। ऐसे छोटे वीडियो क्लिप के आसानी से देखने और डाउनलोड या अपलोड किए जाने के कारण बड़े बड़े वीडियो की तुलना में इसके ज्यादा से ज्यादा लोगों तक पहुँचने की संभावना भी बहुत अधिक हो जाती है।

विज्ञापन

वीडियो क्लिप का उपयोग ऑनलाइन वीडियो विज्ञापन में बहुत ज्यादा किया जाता है। ऑनलाइन मनोरंजन साइटों में उच्च-गुणवत्ता के टीवी कार्यक्रम इस तरह के विज्ञापन के साथ निःशुल्क दिखाये जाते हैं, जो काफी प्रसिद्ध हो रहा है।

नागरिक पत्रकारिता

आम नागरिकों द्वारा उनके शहर या आसपास में होने वाली किसी घटना के बारे में जानकारी इकट्ठा करने और लोगों तक ले जाने के कार्य को नागरिक पत्रकारिता कहते हैं। इस तरह जानकारी इकट्ठा करने के मामले में वीडियो क्लिप बनाना और उससे लोगों तक घटना के बारे में जानकारी पहुंचाना आम है।

व्लोग

2005 के अंत से 2006 के शुरुआत के मध्य ब्लॉग में अधिक मात्रा में वीडियो पोस्ट करने की शुरुआत हुई, जिसे वीडियो ब्लॉग या व्लोग कहा जाने लगा। ऐसे ब्लॉग में वीडियो मुख्य सामग्री के रूप में होता है। इसके अलावा इसमें उसी के साथ पाठ, चित्र और अन्य जरूरी चीजों को भी डाला जाता है।
कसम पैदा करने वाले की

संक्षेप

अपने पिता के गुजर जाने के बाद, सतीश कुमार पैतृक संपत्ति के लिए एकमात्र वारिस है। चूँकि वह केवल पाँच वर्ष का है, संपत्ति उसके चाचा उदयभान (अमरीश पुरी) की देखभाल में रखी जाती है। सतीश जब 20 वर्ष की उम्र का हो जाएगा तब वह अपनी पारिवारिक संपत्ति पा सकता है। उसके दुष्ट चाचा उदयभान सिंह उसकी देखभाल करते हैं। उसने सतीश कुमार को बहुत डरा के रखा हुआ है ताकि वह वयस्कता प्राप्त करने पर अपनी संपत्ति को बहुत आसानी से उन्हें दे दें। वयस्क होने पर सतीश आरती से शादी कर लेता है। बाद में उसे पता चलता है कि आरती उसे सिर्फ लूटने आई थीं। उसे उदयभान सिंह घर से निकाल देता है। 
सतीश उसे पाने के लिये उसका पीछा करता है। आरती उससे माफी माँगती है और वह उसे माफ कर देता है। फिर सतीश को उदयभान सिंह ने मार देता है। इस हत्या को पुलिस आत्महत्या के रूप में दर्ज करती है। तब गर्भवती आरती शपथ लेती है कि उसका बच्चा अपने पिता की मौत का बदला लेने आएगा। आरती अपने गर्भ में अपने बच्चे के माध्यम से इसका बदला लेने की कसम खाती है और भगवान से अपना बदला लेने के लिए एक बेटा देने की दुआ माँगती है। बाद में वह एक बेटे को जन्म देती है और उसे अविनाश नाम देती है जो अन्याय के खिलाफ लड़ने वाला निर्भय लड़का है। अविनाश (मिथुन चक्रवर्ती) एक नाइट क्लब में ड्रमर की नौकरी करता है जहां वह नाइट क्लब गायिका लीना (सलमा आग़ा) से मिलता है। दोनों प्यार में पड़ते हैं और जल्द ही शादी करना चाहते हैं। लेकिन तब आरती उसे बताती है कि उसकी पहली प्राथमिकता उदयभान सिंह से अपने पिता की मौत का बदला लेना है।
पंजाब राज्य एड्स नियंत्रण सोसाइटी

गैर-सरकारी संगठनों का प्रोत्साहन

पंजाब राज्य एड्स नियंत्रण सोसायटी दुसरे राज्य एड्स सोसाइटियों की की तरह कई गैर-सरकारी संगठनों को प्रोत्साहित करता है जो एचआइवी-एड्स जागरूकता की दिशा में कम करते हैं। ऐसी ही एक महासंस्था सोस्वा है यानि Society for Service to Voluntary Agencies (SOSVA) उत्तरी पंजाब की स्वयंसेवी एजंसियों की सोसायटी है। यह दर असल कई स्वयंसेवी संस्थाओं का एकीकरण है। इस की गतिनिधियों में नौजवानों के लिए जागरूकता कैम्प, जन जागरूकता कैम्प तथा-रंग मंच के माध्यम से राज्य में एचआइवी-सम्बन्धी जानकारी फैलाना शामिल है।
इंदिरा गांधी शांति पुरस्कार

इंदिरा गाँधी शांति पुरस्कार भारत की पूर्व प्रधानमंत्री इंदिरा गांधी की याद में दिया जाता है। १९८४ में उनकी हत्या कर दी गई थी। उनकी स्मृति में स्थापित 'इंदिरा गांधी मेमोरिल ट्रस्ट' द्वारा वर्ष १९८६ से 'इंदिरा गांधी शांति, निरस्त्रीकरण और विकास पुरस्कार' प्रति वर्ष विश्व के किसी ऐसे व्यक्ति को प्रदान किया जाता है जिसने समाज सेवा, निरस्त्रीकरण या विकास के कार्य में महत्वपूर्ण योगदान किया हो। इस पुरस्कार के अंतर्गत २५ लाख रुपए नकद, एक ट्रॉफी और प्रशस्तिपत्र प्रदान किया जाता है।
२७८८ ईसा पूर्व

२७८८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७८८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
गुलमेंहदी

वर्णन

गुलमेंहदी का पौधा सीधा बढ़ता है और 1.5 मीटर तक लंबा होता है और कभी-कभी यह २ मी तक पहुँच सकते है। सदाबहार पत्ते, ऊपर से हरे और नीचे से रोमिल सफेद होते है। फूल सर्दी या वसंत ऋतु में खिलते हैं जिनका रंग बैंगनी, गुलाबी, नीला या सफेद होता है।
जागरण साप्ताहिक

प्रेमचन्द हंस से संतुष्ट न थे। वे एक सप्ताहिक पत्र भी निकालना चाहते थे। अवसर मिलते ही उन्होंने विनोदशंकर व्यास से जागरण ले लिया और २२ अगस्त, १९३२ को उनके सम्पादकत्व में इसका पहला अंक निकला, किन्तु आर्थिक हानि के कारण उन्हें इसका अन्तिम अंक २१ मई, १९३४ को निकाल कर इसे बन्द करना पड़ा।
सी-सी तीतर

विवरण

इनका आकार २२ से २५ से. मी. का होता है और यह खुले, शुष्क और प्राय: पर्वतीय इलाकों में रहना और प्रजनन करना पसन्द करते हैं। यह ज़मीन की पतली दरार में ८ से १६ अण्डे देते हैं। इनके भोजन में कई प्रकार के बीज और कीड़े-मकोड़े शामिल हैं।
सी-सी तीतर गोल-मटोल सा पक्षी होता है, जिसका रंग भूरी रेत जैसा होता है और परों के किनारे में सफ़ेद तथा भूरी धारियाँ होती हैं। नर का सिर सलेटी होता है और आँखों के एक छोर से दूसरी छोर सफ़ेद धारी होती है जिसके ऊपर एक काली धारी होती है और ठोड़ी में एक सफ़ेद धब्बा होता है।

छेड़े जाने पर यह उड़ने से ज़्यादा ज़मीन पर भागना पसन्द करता है लेकिन यदि उड़ना ही पड़े तो अपने गोल पंखों की मदद से कुछ दूरी तक उड़ लेता है।

व्यवहार

अमूमन यह जोड़े में रहता है या ज़्यादा से ज़्यादा दो से चार के झुण्ड में, लेकिन पचास पक्षियों से ज़्यादा के झुण्ड भी देखे गये हैं।
१८५० ईसा पूर्व

१८५० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८५० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
इराक की भाषाएं

इराक में बोली जाने वाली कई भाषाएं हैं, लेकिन मेसोपोटामियन अरबी (इराकी अरबी) अब तक देश में सबसे व्यापक रूप से बोली जाती है।

समकालीन भाषाएं

इराक में सबसे व्यापक बोली जाने वाली भाषा अरबी भाषा है (विशेष रूप से मेसोपोटामियन अरबी); दूसरी सबसे बोली जाने वाली भाषा कुर्द (मुख्य रूप से सोरानी और कुरमानजी बोलियां) है, इसके बाद तुर्की के इराकी तुर्कमेनिस्तान / तुर्कमेन बोली, और नव-अरामाईक भाषाएं (विशेष रूप से चालदीन और आशुरी) हैं। अरबी अरबी लिपि का उपयोग करके लिखा गया है और कुर्द एक संशोधित फारसी-अरबी लिपि के साथ लिखा गया है (सोरानी वर्णमाला देखें)। 1997 में इराकी तुर्कमेनिस्तान / तुर्कमन ने तुर्की वर्णमाला को औपचारिक लिखित भाषा के रूप में अपनाया और 2005 तक समुदाय के नेताओं ने फैसला किया कि तुर्की भाषा पारंपरिक तुर्कमेनि (जिसने अरबी लिपि का उपयोग किया था) को इराकी स्कूलों में बदल दिया था। इसके अलावा, नियो-अरामाईक भाषाएं सिरीक स्क्रिप्ट का उपयोग करती हैं। अन्य छोटी अल्पसंख्यक भाषाओं में मंडेक, शबाकी, अर्मेनियाई, फेली लूरिश और फारसी शामिल हैं।

आधिकारिक भाषाएं

अरबी और कुर्द आधिकारिक भाषाएं हैं जबकि तुर्कमेनिस्तान / तुर्कमेन बोली और अश्शूर नियो-अरामाईक क्षेत्रीय भाषाओं को मान्यता प्राप्त हैं।  इसके अलावा, यदि कोई जनसंख्या सामान्य जनमत संग्रह में अनुमोदित होती है तो कोई भी क्षेत्र या प्रांत अन्य भाषाओं का आधिकारिक घोषित कर सकता है।

इतिहास

इराक में उपयोग की जाने वाली सबसे लंबी रिकॉर्ड अवधि वाली भाषा अरामाईक है, जिसमें 3200 साल या उससे अधिक के लिए एक लिखित परंपरा है और आज अपने वंशजों, नियो-अरामाईक भाषाएं में जीवित है। इराक की सबसे पुरानी दर्ज की गई भाषा सुमेरियन और अक्कडियन (प्राचीन अश्शूर-बेबीलोनियन समेत) थीं। सुमेरियन को 1700 ईसा पूर्व तक अक्कडियन द्वारा विस्थापित कर दिया गया था, और 1200 ईसा पूर्व से लेकर 100 ईस्वी तक अकालिक को धीरे-धीरे अरामाईक द्वारा विस्थापित कर दिया गया था। सुमेरियन और अक्कडियन (सभी अश्शूर और बेबीलोनियन बोलियों सहित) 3300 ईसा पूर्व से क्यूनिफॉर्म लिपि में लिखे गए थे।
जलगैस

'मोटे अक्षर'जलगैस (Water gas) एक कृत्रिम गैस (synthesis gas) है। इसमें कार्बन मोनोआक्साइड और हाइड्रोजन मिश्रित होती है। कोयला गैस के साथ मिलाकर जलगैस ईंधन में काम आती है। इससे बड़ी मात्रा में हाइड्रोजन तैयार होती है और पेट्रोलियम तथा मेथिल ऐलकोहल का संश्लेषण भी होता है। यह बहुत उपयोगी है किन्तु इसके प्रयोग में विशेष सावधानी बरतनी पड़ती है क्योंकि जलगैस कार्बन मोनोक्साइड के कारण प्रबल विषाक्त होती है। कोई गंध न हेने के कारण विष की भयंकरता बढ़ जाती है। इसकी ज्वाला बड़ी गरम होती है। ताप 1,600 डिग्री सें. से भी ऊपर उठ जाता है।
नाइकी

नाइकी इंक एक अमेरिकी बहुराष्ट्रीय कम्पनी है जो खेल से जुड़े सामान डिजाइन का विकास करती है और दुनिया भर में बेचती है।

बीसीसीआई और नाइकी

नाइकी दिसंबर 2005 से भारत की राष्ट्रीय क्रिकेट टीम की प्रायोजक कंपनी है और भारतीय क्रिकेट कंट्रोल बोर्ड ने यह करार पाँच साल के लिए और बढ़ा दिया है जो अब भी जारी है। नाइकी कंपनी भारतीय क्रिकेट टीम के लिए किट की आपूर्ति करती रहेगी। कंपनी ने यह नहीं बताया कि यह करार कितने रुपए का है लेकिन समझा जाता है कि यह करीब 270 करोड़ रुपए का होगा। पहले यह करार 200 करोड़ का था।

टीम इंडिया की किट का निर्माण

टीम इंडिया की किट का 2014 में पहली बार शत प्रतिशत पुनर्नवीनीकरण पालिएस्टर कपड़े से बनाई गई है जो हल्का और काफी लचीला है। इसमें अधिक पसीना सोखने की क्षमता भी है। नाइकी ने यहां बयान जारी करके बताया कि इसमें आराम और ठंडक के लिए वेंटिलेशन की भी बेहतर व्यवस्था की गई है। टीम इंडिया की यह किट और अन्य सामान 20 सितंबर से नाइकी के स्टोर पर उपलब्ध रहेगा।
मशरीक

यह् एक प्रमुख दैनिक समाचार पत्र है।
स्वतः उत्सर्जन

स्वतः उत्सर्जन (Spontaneous emission) वह प्रक्रम है जिसमें कोई क्वान्टमयांत्रिक प्रणाली (परमाणु, अणु या परमाणु के भीतर के कण) किसी उत्तेजित अवस्था से कम ऊर्जा की अवस्था में लौटते हैं तथा इस क्रिया में फोटॉन उत्सर्जित करते हैं। हमारे आसपास जो अधिकांश प्रकाश है, वह स्वतः उत्सर्जन से ही निकली हुई है।  यदि परमाणु या अणु को ऊष्मा के बजाय किसी अन्य विधि द्वारा उत्तेजित किया जाता है तो इसे संदीप्ति (luminescence) कहा जाता है।
क्रोमाइल क्लोराइड

क्रोमाइल क्लोराइड एक अकार्बनिक यौगिक है।
एम. अन्नादुरै

एम॰ अन्नादुरै एक भारतीय वैज्ञानिक और इसरो उपग्रह केंद्र, बैंगलुरू में निदेशक हैं। इससे पूर्व वे भारतीय दूर संवेदी उपग्रह (आई.आर. एस.) और छोटे उपग्रह प्रणाली (एस.एस.एस.) केंद्र के कार्यक्रम निदेशक के रूप में कार्यरत थे। उन्होने वर्ष 1982 में इन्होंने इसरो के साफ्टवेयर सैटेलाइट सिम्यूलेटर के डिजाइन और विकास दल के नेता के रूप में ISAC से अपने कॅरियर की शुरुआत की थी और वर्ष 2004 एवं 2008 में उन्होने चन्द्रयान-1 एवं चन्द्रयान-2 के परियोजना निदेशक के रूप में कार्य किया। उन्हें विभिन्न प्रकार से अंतरिक्ष एवं उपग्रह विज्ञान में योगदान के लिए सम्मानित किया गया है। जिनमें नेशनल एयरोनाटिकल पुरस्कार 2008 एवं विवेकानंद मानव उत्कृष्टता पुरस्कार 2014 प्रमुख हैं।
पदार्थ विज्ञान

इतिहास

मानव सभ्यता के विकास के विभिन्न चरणों के नाम प्राय:उस युग विशेष में प्रमुखता से प्रयुक्त होने वाले पदार्थ के नाम पर रखे जाते हैं, उदाहरणार्थ :- पाषाण युग,कांस्य युग, लौह युग, सिलिकान युग इत्यादि। पदार्थ विज्ञान आभियांत्रिकी और प्रयुक्त विज्ञान की सबसे प्राचीन विधाओं में से एक है। आधुनिक पदार्थ विज्ञान का विकास धातु विज्ञान से हुआ है। 19वीं शताब्दी में पदार्थ के व्यवहार को समझने में एक बड़ी सफ़लता तब हासिल हुई जब विलर्ड गिब्स ने यह दिखाया कि पदार्थों के गुण उनके विभिन्न अवस्थाओं की आणविक संरचना से सम्बन्धित उष्मागतिक गुणों पर निर्भर करते हैं। वर्तमान युग में पदार्थ विज्ञान के तीव्र विकास के पीछे अन्तरिक्ष स्पर्धा का योगदान है। अन्तरिक्ष यात्राओं को सफल बनाने में विभिन्न मिश्रधातुओं और दूसरे पदार्थों की खोज़ ने प्रमुख भुमिका निभायी। पदार्थ विज्ञान के विकास ने प्लास्टिक, अर्धचालक और जैवरासायनिक तकनीकों के विकास में और इन तकनीकों ने पदार्थ विज्ञान के विकास में योगदान दिया। साठ के दशक के पहले तक पदार्थ विज्ञान विभागों को धातुकर्म विभाग कहा जाता था, क्योंकि 19वीं सदी और 20वीं सदी के प्रारम्भिक दिनों में धात्विक पदार्थों के विकास पर ज्यादा जोर दिया जाता था। इस क्षेत्र के विकसित होने से इसके अंतर्गत दूसरे पदार्थो यथा : अर्धचालक, चुम्बकीय पदार्थ, सिरेमिक, जैव-पदार्थ, चिकित्सकीय पदार्थ इत्यादि का अध्ययन होने लगा।

मूल अवधारणायें

पदार्थ विज्ञान में अव्यवस्थित ढग से नये पदार्थों को खोजने और उपयोग करने के बजाय पदार्थ को मौलिक रूप से समझने का प्रयास किया जाता है। पदार्थ विज्ञान के सभी प्रभागों का मूलसिद्धान्त किसी पदार्थ के इच्छित गुणों को उसकी अवस्थाओं और आणविक संरचना में चरित्रगत अंतर्संबन्ध स्थापित करना होता है। किसी भी पदार्थ की संरचना (अतएव उसके गुण) उसके रासायनिक घटकों पर और प्रसंस्करण की विधि पर निर्भर करती है। रासायनिक सघटन, प्रसंस्करण और उष्मागतिकी के सिद्धान्त पदार्थ की सूक्ष्मसरचना निर्धारित करते हैं। पदार्थ के गुण और उनकी सूक्ष्मसरचना में सीधा सबन्ध होता है।
पदार्थ विज्ञान में एक उक्ति प्रचलित है,"पदार्थ लोगों की तरह होते हैं, उनकी कमियाँ ही उन्हें मज़ेदार बनाती हैं।" किसी भी पदार्थ के दोषरहित क्रिस्टल का निर्माण असंभव है। लिहाज़ा पदार्थविज्ञानी क्रिस्टल दोषों (रिक्ती, प्रक्षेप, विस्थापक अणु इत्यादि) को आवश्यकतानुसार नियंत्रित कर के मनचाहे पदार्थ बनाते हैं।
लक्ष्मीपति बालाजी

व्यक्तिगत जीवन

लक्ष्मीपति बालाजी का जन्म साल १९८१ में २७ सितम्बर को तमिलनाडु के कांचीपुरम जिले के उठुकाडू गाँव में हुआ था और इन्होंने क्रिकेट भी इसी राज्य से खेला है।

अंतर्राष्ट्रीय कैरियर

बालाजी ने साल २००३ मध्यम तेज गति के गेंदबाज के रूप में भारतीय क्रिकेट टीम में जगह बनाई थी। ये साल २००१ से २०१६ तक अपने राज्य तमिलनाडु के लिए खेले थे और अपना पहला टेस्ट क्रिकेट मैच साल २००३ में अहमदाबाद में न्यूज़ीलैंड के खिलाफ खेला था। तो अपना आखिरी टेस्ट मैच २००५ में पाकिस्तान क्रिकेट टीम के खिलाफ खेला था इसके बाद इन्हें वापस जगह नहीं मिली थी। इन्होंने अपना पहला एक दिवसीय अंतर्राष्ट्रीय मैच २००२ में वेस्टइंडीज क्रिकेट टीम के खिलाफ खेला था और अंतिम मैच २००९ में श्रीलंका क्रिकेट टीम के खिलाफ खेला था।
लक्ष्मीपति बालाजी ने अपने कैरियर में ५ ट्वेन्टी ट्वेन्टी अंतर्राष्ट्रीय मैच भी खेले थे जिसमें पहला मुकाबला साल २०१२ में न्यूज़ीलैंड क्रिकेट टीम के खिलाफ खेला था जो एम ए चिदंबरम स्टेडियम चेन्नई में खेला गया था। आखिरी मुकाबला दक्षिण अफ्रीका क्रिकेट टीम के खिलाफ २०१२ में कोलम्बो में खेला था।

आईपीएल

बालाजी ने २००८ से २०१० तक इंडियन प्रीमियर लीग में अपनी घरेलू टीम चेन्नई सुपर किंग्स के लिए खेले थे जिसमें इन्होंने आईपीएल की पहली हैट्रिक लेकर नया कारनामा किया था। जबकि इसके बाद साल २०११ से २०१३ तक ये कोलकाता नाइट राइडर्स के लिए खेले थे। इन्होंने अपने पूरे आईपीएल कैरियर में ७३ मैचों में ७६ विकेट लिए।
कॅप्लर-२२ तारा

कॅप्लर-२२ उर्फ़ कॅप्लर-२२ए (Kepler-22a) पृथ्वी से ६०० प्रकाश वर्ष दूर हंस तारामंडल के क्षेत्र में स्थित एक G श्रेणी का मुख्य अनुक्रम तारा है। यह आकार में हमारे सूरज से ज़रा छोटा और तापमान में उस से ठंडा है।

पृथ्वी जैसा ग्रह मिला

५ दिसम्बर २०११ में वैज्ञानिकों ने घोषणा की के कॅप्लर-२२ तारे के इर्द-गिर्द पृथ्वी से ज़रा बड़ा ग़ैर-सौरीय ग्रह परिक्रमा करता हुआ पाया गया है। यह महापृथ्वी इस तारे के वासयोग्य क्षेत्र में स्थित है, यानि यहाँ पानी और जीवन होने की सम्भावना है, हालाँकि उनके अस्तित्व का ज्ञात होना फ़िलहाल कठिन है। यह पहला पृथ्वी जैसा ग्रह मिला है जो किसी तारे के वासयोग्य क्षेत्र में स्थित है। ग्रह का नाम कॅप्लर-२२बी (Kepler-22b) रखा गया है।
१८६७ ईसा पूर्व

१८६७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८६७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
हरम

हरम किसी एक पुरुष की अनेक स्त्रियों के रहने के उस स्थान को कहते हैं जहाँ अन्य मर्दों का जाना वर्जित होता है। यह प्रथा मध्य पूर्व से शुरु हुई और अब पाश्चात्य सभ्यता में इसे उसमानी साम्राज्य से जोड़कर देखा जाता है। दक्षिणी एशिया में इसको पर्दा प्रथा कहते हैं।

शब्द की व्युत्पत्ति

हरम शब्द की व्युत्पत्ति अरबी शब्द हरम (حرم) से हुयी जिसका अर्थ होता है "वर्जित क्षेत्र" या "पवित्र, पावन"। यह शब्द अरबी के हरीम (حريم) और हराम (حرام) से सम्बन्धित है जिनका क्रमशः अर्थ होता है "पवित्र या अलंघनीय स्थान;परिवार की औरतें" या "वर्जित;पावन"।

सूत्र

वर्जित क्षेत्र होने के कारण हरम की गतिविधियों के सम्बन्ध में अधिक जानकारी नहीं है। साहित्य में जो दर्शाया जाता है वह महज़ अटकलबाज़ी है। लेकिन अब पाश्चात्य जगत में यह मान्यता है कि उसमानी साम्राज्य में हरम का उद्देश्य था उच्चकुल की कन्याओं को ऐसी शिक्षा देना और व्यवहार कुशल बनाना कि आगे चलकर वे राजाओं और वज़ीरों की अच्छी संगिनियाँ साबित हों। इन्हें ऐसी शिक्षा दी जाती थी कि वे आम जनता के सामने भद्र व्यवहार करें और राजसी संगिनी लगें।
== भारत के सन्दर्भ में =।
राजभवन (बिहार)

राजभवन पटना भारत के बिहार राज्य के राज्यपाल का आधिकारिक आवास है। यह राज्य की राजधानी पटना में स्थित है।
राष्ट्रीय राजमार्ग १२८सी (भारत)

मार्ग

इस राजमार्ग पर कुछ मुख्य पड़ाव इस प्रकार हैं: आज़मगढ़, अशरफ़पुर, लाटघाट, दोहरीघाट।
अरब बसंत

अरब वसंत अमेरिका के पूर्व राष्ट्रपति जार्ज बुश जुनियर द्वारा प्रस्तुत की गयी वह अवधारणा है, जिसके अंतर्गत विस्तृत मध्य पूर्व की स्थापना करना और उसके संपूर्ण क्षेत्र का लोकतंत्रीकरण करना है।
साउथ चायना मार्निग पोस्ट

यह् एक प्रमुख दैनिक समाचार पत्र है।
भस्मी

यज्ञ में हवन के पश्चात हविष्य की बची बुझी हुई भस्म सर्वकार्य सिद्धि का साधन मानी गई है। इसको पूरे शरीर में लगाकर नहाने से स्वास्थ्य मिलता है तथा त्वचा के रोगों से मुक्ति होती है। ऐसा भी कहा गया है कि यह असाध्य रोगादि दुर्घटनाओं से पीडतजनों को अकाल मृत्यु का भय नहीं होने देती। इस भस्म को भस्मी भी कहा जाता है। मनुस्मृति में यज्ञ के सात प्रकार बताए गए हैं। इनमें से एक स्नान भस्म से भी किया जाता है।

टीका टिप्पणी

   क.   वेद स्मृति में स्नान भी सात प्रकार के बताए गए हैं। मंत्र स्नान, भौम स्नान, अग्नि स्नान, वायव्य स्नान, दिव्य स्नान, करुण स्नान तथा मानसिक स्नान जो क्रमशः मंत्र, मिट्टी, भस्म, गौखुर की धूल, सूर्य किरणों में, वर्षाजल, गंगाजल तथा आत्मचिंतन द्वारा किए जाते हैं।
चौड़ा बाज़ार

चौड़ा बाज़ार, लुधियाना शहर का मुख्य और पुराना बाजार है। यह लुधियाना के एक व्यावसायिक केंद्र की तरह है। 

इतिहास

चौड़ा बाजार 19वीं शताब्दी का एक पुराना बाजार है। कुछ पुरानी इमारतें अभी भी चौड़ा बाजार की सड़कों पर स्थित है। यह लुधियाना में सतलज नदी के तट पर स्थापित किया गया था। "चौड़ा बाजार" का अंग्रेजी में शाब्दिक अर्थ है 'वाइड मार्केट'। पहले बाज़ार की सड़कें विस्तृत रही होने से इसका नाम चौड़ा बाजार हो गया। लेकिन 21वीं सदी की जनसंख्या के अनुसार सड़कें बहुत ही संकीर्ण हैं। दिन में यहाँ से निकल पाना मुश्किल है, और फिर भी यहाँ लोगों की भीड़ लगी रहती है। हर रविवार एक विशेष और सबसे व्यस्त दिन होता है, जैसे बॉक्सिंग डे। सोमवार को ज्यादातर बाजार बंद रहता है। लुधियाना में एक कहावत है कि अगर कोई चीज़ कहीं भी उपलब्ध नहीं है तो यह केवल चौड़ा बाजार से ही मिल सकती है। पुराना लुधियाना शहर चौड़ा बाजार, दरेसी, पुराना बाजार और घास मंडी तक सीमित था। इससे पहले लोग घास मंडी से घास बेचते थे। आज यह थोड़ा अटपटा लग सकता है, लेकिन घास उस समय एक महत्वपूर्ण वस्तु थी क्योंकि अधिकांश परिवहन घोड़े संचालित गाड़ियों के माध्यम से किया जाता था और घोड़ों का पेट भरने के लिए उन को केवल घास खिलाया जाता था।
रमाकांत देशपांडे

रमाकांत देशपांडे को चि‍कि‍त्‍सा के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे महाराष्‍ट्र राज्य से हैं।
कूटा

कूटा दक्षिण बाली में नगर है। यहा २००२ में इसलामी आतंकवादियों ने बम विस्फोट किया जिसमे लगभग २०० व्यक्ति मारे गये।
यह बालु-तट के लिये विख्यात है।
व्यावसायिक इंजिनियर

इंजीनियरी के क्षेत्र में नियन्त्रण और लाइसेंसिंग की जाती है ताकि जनता की सुरक्षा, कल्याण, आदि सुनिश्चित किये जा सकें।
भारत में किसी विश्वविद्यालय से इंजीनियरी में बैचलर या मास्टर्स डिग्रीधारी ही सलाहकार इंजीनियर के रूप में काम कर सकते हैं। इसके साथ ही उन्हें स्थानीय नगरपालिका से लाइसेंस प्राप्त होना चाहिये या उनके साथ पंजीकृत होना चाहिये, तभी वे अपने सार्वजनिक योजना, डिजाइन, चित्रकारी (ड्राइंग) आदि जमा कर सकते हैं। अन्य देशों में भी विभिन्न प्रकार की व्यवस्थाएँ हैं।
एक्ज़ीक्यूटिव मास्टर डिग्री

एक्ज़ीक्यूटिव मास्टर (ईएम) या मास्टर ऑफ़ एडवांस्ड स्टडीज (एमएएस) मास्टर डिग्री का ही एक उन्नत स्तर है जो उन एक्ज़ीक्यूटिव पेशेवरों के लिए विशेष रूप से डिजाइन की गई जो अपने करियर के मध्य अवस्था में हैं। डिग्री के आम शीर्षक कला के एक्ज़ीक्यूटिव मास्टर, विज्ञान के एक्ज़ीक्यूटिव मास्टर या व्यवसाय प्रशासन के एक्ज़ीक्यूटिव मास्टर, संचार के एक्ज़ीक्यूटिव मास्टर या मानवीय रसद और प्रबंधन (एमएएसएचएलएम) में उन्नत अध्ययन के एक्ज़ीक्यूटिव मास्टर जैसे क्षेत्र विशिष्ट खिताब हैं।

संरचना

एक्ज़ीक्यूटिव मास्टर प्रोग्राम में आमतौर पर पूर्णकालिक कामकाजी पेशेवरों भाग लेते हैं, इसलिए यह पाठ्यक्रम भी उन्ही के कार्यक्रमों के हिसाब से रखा जाता हैं। अधिकांश एक्ज़ीक्यूटिव मास्टर प्रोग्राम दो या तीन साल की अवधि के लिए होते हैं एवं प्रति माह इसमें एक या दो क्लास रखे जाते हैं।

संचार में एक्ज़ीक्यूटिव मास्टर ऑफ साइंस

संचार में एक्ज़ीक्यूटिव मास्टर ऑफ साइंस (ईएमएसओएमॉम, एमएसकॉम) कॉर्पोरेट संचार पेशेवरों के डिज़ाइन किया जाता है जिन्हें इस क्षेत्र में महारत हासिल हैं। ईएमएमएसकॉम प्रोग्राम ईएमबीए के समान स्तर पर ही चलते हैं एवं आमतौर पर यह छोटे सीखने वाले सत्रों में होते हैं। यह पाठ्यक्रम समान रूप से पूरे वर्ष की अवधि में वितरित किया जाता है (उदाहरण के लिए: दो वर्ष के दौरान हर दो महीने में 7-दिवसीय सत्र)।

विपणन और बिक्री में एक्ज़ीक्यूटिव मास्टर

एसडीए बोकोनी स्कूल ऑफ मैनेजमेंट - बोककोनी यूनिवर्सिटी (मिलान, इटली) और ईएसएडीई बिजनेस स्कूल (बार्सिलोना, स्पेन) मार्केटिंग और सेल्स में संयुक्त रूप से एक्ज़ीक्यूटिव मास्टर डिग्री प्रदान करता है। कार्यक्रम वेबसाइट: www.emms-program.com
विपणन और बिक्री (ईएमएमएस) में एक्ज़ीक्यूटिव मास्टर विपणन और बिक्री पेशेवरों के लिए डिजाईन किया गया हैं जो अपने अनुभव एवं कौशल में और पैनापन लाना चाहते है।

यूरोप

यूरोप में कई विश्वविद्यालय हैं, जो ईएमएसकॉम या इसके समकक्ष पाठ्यक्रम चलाते हैं। 1990 में, यूनिवर्सिटी डेला स्विसेरा इतालवी जिसे यूनिवर्सिटी ऑफ लोगानो के नाम से भी जाना जाता है ने स्विट्जरलैंड में संचार कार्यक्रम में विज्ञान के पहले एक्ज़ीक्यूटिव मास्टर का शुभारंभ किया। कार्यक्रम की कार्य-सूची अंग्रेजी है और 2006 में इसी ने अंतर्राष्ट्रीय संगठनों, गैर-सरकारी संगठनों और अंतर्राष्ट्रीय विकास एजेंसियों में काम करने वाले पेशेवरों के लिए मानवतावादी लॉजिस्टिक्स और प्रबंधन में उन्नत अध्ययन के नए एक्ज़ीक्यूटिव मास्टर का शुभारंभ किया।

ऑस्ट्रेलिया

मेलबर्न विश्वविद्यालय के ग्रेजुएट स्कूल ऑफ ह्यूमेनिटीज एंड सोशल साइंसेज में ऑस्ट्रेलिया का एकमात्र एक्ज़ीक्यूटिव मास्टर ऑफ आर्ट्स डिग्री प्रदान करता है। ऑस्ट्रेलिया और न्यूजीलैंड स्कूल ऑफ गवर्नमेंट (एएनजेडएसओजी) ऑस्ट्रेलिया और न्यूजीलैंड में विभिन्न विश्वविद्यालयों के साथ मिलकर लोक प्रशासन में एक्ज़ीक्यूटिव मास्टर प्रदान करता है।

संयुक्त राज्य अमेरिका

बिंघमटन विश्वविद्यालय मैनहट्टन में स्वास्थ्य प्रकिर्या (system) कार्यक्रम में एक एक्ज़ीक्यूटिव मास्टर ऑफ साइंस प्रदान करता है। इस कार्यक्रम के लाभों में शामिल हैं:
सिस्टम इंजीनियरिंग तकनीकों, डेटा विश्लेषिकी और प्रक्रिया सुधार का उपयोग करके स्वास्थ्य सेवा प्रणालियों की समस्याओं को पहचानना एवं उनको हल करना।
इस क्षेत्र के अनुभवी शिक्षकों और पेशेवरों के साथ जुड़ना जिनका रिकॉर्ड पहले से ही काफी अच्छा हैं।
युग्मक

युग्मक युकैरियोटिक प्रकार की जनन कोशिका हैं। इनका निर्माण युग्मक जनन की क्रिया में माइटोसिस कोशिका विभाजन के फलस्वरुप होता है। पुरुषों की जनन कोशिका को शुक्राणु तथा स्त्रियों की जनन कोशिका को अंडाणु कहते हैं।
अम्बिका प्रसाद दीवान

एक हिन्दी साहित्यकार।
यूरोपीय पार्टी

यूरोपीय पार्टी (यूनानी: Ευρωπαϊκό Κόμμα) साइप्रस का एक राजनीतिक दल है। इस दल की स्थापना २००५ में हुई थी।
२००६ के संसदीय चुनाव में इस दल को २४ १९६ मत (५.८%, ३ सीटें) मिले।
इस दल का युवा संगठन Νεολαία Ευρωπαϊκό Κόμμα है।